Institutul de Investigare a Crimelor Comunismului: „Este greșit să ne lăsăm seduși de mesianismul unui salvator”
Institutul pentru Investigarea Crimelor Comunismului și Memoria Exilului Românesc (IICCMER) își exprimă îngrijorarea față de ascensiunea în turul al doilea al alegerilor prezidențiale din România a lui Călin Georgescu, pe care îl cataloghează drept un candidat populist, care fragilizează poziția democratică a țării. IICCMER îndeamnă forțele politice democratice din România și societatea civilă proeuropeană să conlucreze, astfel încât România „să nu se mai întoarcă niciodată în marasmul totalitar pe care îl induce acest tip de suveranism și care este prezentat sub forma unei religii politice”.